CELEX: 62019CN0348
Language: mt
Date: 2019-04-29 00:00:00
Title: Kawża C-348/19 P: Appell ippreżentat fid-29 ta’ April 2019 minn Drex Technologies SA mis-sentenza mogħtija mill-Qorti Ġenerali (Il-Ħames Awla) fit-28 ta’ Frar 2019 fil-Kawża T-414/16, Drex Technologies vs Il-Kunsill

24.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/21
            
         
      Appell ippreżentat fid-29 ta’ April 2019 minn Drex Technologies SA mis-sentenza mogħtija mill-Qorti Ġenerali (Il-Ħames Awla) fit-28 ta’ Frar 2019 fil-Kawża T-414/16, Drex Technologies vs Il-Kunsill
      (Kawża C-348/19 P)
      (2019/C 213/20)
      Lingwa tal-kawża: il-Franċiż
      
         Partijiet
      
      
         Appellanti: Drex Technologies SA (rappreżentant: E. Ruchat, avukat)
      
         Parti oħra fil-proċedura: Il-Kunsil tal-Unjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tiddikjara dan l-appell ammissibbli u fondat;
               
            
                  —
               
               
                  konsegwentement, tannulla s-sentenza tat-28 ta’ Frar 2019 (T-414/16).
               
            U, tiddeċiedi skont dispożizzjonijiet ġodda:
      
                  —
               
               
                  tannulla d-Deċiżjoni (PESK) 2016/850 tas-27 ta’ Mejju 2016 (1) u l-atti sussegwenti ta’ implimentazzjoni tagħha, sa fejn dawn jirrigwardaw lill-appellanti;
               
            
                  —
               
               
                  tikkundanna lill-Kunsill għall-ispejjeż tal-istanza.
               
            
         Aggravji u argumenti prinċipali
      
      Insostenn tal-appell tagħha, l-appellanti tinvoka tliet aggravji.
      l-ewwel aggravju huwa bbażat fuq żball ta’ liġi sa fejn il-Qorti Ġenerali kisret id-dritt tar-rikorrenti, stabbilit bl-Artikolu 41 tal-Karta tad-Drittijiet Fundamentali, għal smigħ qabel l-adozzjoni tal-miżuri restrittivi ġodda.
      It-tieni aggravju huwa bbażat fuq żball ta’ liġi u fuq distorsjoni tal-fatti sa fejn il-Qorti Ġenerali injorat l-artikli ppreżentati mir-rikorrenti insostenn tar-rikors għal annullament tagħha sabiex turi li hija ma kinitx tappoġġja r-reġim Sirjan.
      It-tielet aggravju huwa bbażat fuq żball ta’ liġi sa fejn il-Qorti Ġenerali ma ddeċidietx li huma illegali d-dispożizzjonijiet 27 u 28 tad-Deċiżjoni 2013/255/PESK skont liema l-appartenenza għall-familja Al-Assad jew għall-familja Makhlouf tikkostitwixxi kriterju awtonomu li jiġġustifika l-impożizzjoni ta’ sanzjoni, li fl-istess waqt jaqleb l-oneru tal-prova.
      
         (1)  Deċiżjoni tal-Kunsill (PESK) 2016/850 tas-27 ta’ Mejju 2016 li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2016, L 141, p. 125).